నార్వేలో రాత్రి రైళ్లు

నార్వేలోని రాత్రి రైళ్లు (నార్వేజియన్ : నాట్టోగ్ ) అనేవి నార్వే అంతటా నాలుగు మార్గాల్లో రాత్రిపూట నిద్రపోయే కార్ సేవలు. వీటిని ముగ్గురు వేర్వేరు ఆపరేటర్లు నడుపుతారు. ఇవి కాకుండా స్టాక్‌హోమ్ నుండి నార్విక్ వరకు ఎక్కువగా స్వీడన్ గుండా నడిచే రాత్రి రైలు కూడా ఉంది.

 ప్రస్తుత సేవ 
2024 నాటి నార్వే రైళ్ల టైమ్‌టేబుల్‌ల ప్రకారం శనివారం మినహా ప్రతి రోజూ ప్రతి దిశలో స్లీపర్ క్యారేజీలతో ఒక రాత్రి రైలు నడుస్తోంది. అవి:

 బెర్గెన్ లైన్‌లో ఓస్లో, బెర్గెన్ ల మధ్య వై టోగ్ నడిపే రైలు. 
 సోర్లాండ్ లైన్‌లో ఓస్లో, స్టావాంజర్‌ల మధ్య గో-ఎహెడ్ నార్జ్  నడిపే రైలు. 
 డోవ్రే లైన్‌లో ఓస్లో, ట్రోండ్‌హీమ్ ల మధ్య SJ నార్జ్ నడిపే రైలు. 
 నార్డ్‌ల్యాండ్ లైన్‌లో ట్రోండ్‌హీమ్, బోడో ల మధ్య SJ నార్జ్ నడిపే రైలు. 

 బోగీలు 
రాత్రి రైలుకు సాధారణంగా 5 నుండి 7 బోగీలుంటాయి.

 2-3 WLAB-2 ( స్లీపింగ్ కోచ్ )
 FR7 (బిస్ట్రో)
 2-3 x B7-4 (2వ తరగతి సిట్టింగ్ కోచ్‌లు) 

అన్ని స్లీపర్ సర్వీసులు WLAB-2 క్యారేజీలను ఉపయోగిస్తాయి. ఈ క్యారేజీలను స్ట్రోమెన్స్ నిర్మించి 1986 లో ప్రవేశపెట్టారు. ప్రస్తుతం 20 క్యారేజీలు సేవలందిస్తున్నాయి. ప్రతి క్యారేజి  పొడవుతో, 15 కంపార్ట్‌మెంట్‌లను కలిగి ఉంటుంది. వీటిలో ఒకటి వికలాంగుల కోసం అమర్చబడి ఉంటుంది. సింగిల్ లేదా డబుల్ ఆక్యుపెన్సీకి అందుబాటులో ఉంది, బంక్‌లు ఒకదానికొకటి పైన ఉంటాయి, టాయిలెట్లు క్యారేజ్ చివర్లలో ఉన్నాయి. ఈ క్యారేజీలను 2007 లో ఉన్నతీకరించారు. 

బెర్గెన్, డోవ్రే, సోర్లాండ్ లైన్లలో 18 లోకోమోటివ్‌లను ఉపయోగిస్తున్నారు. అయితే నార్డ్‌ల్యాండ్ లైన్‌లో Di 4 ఇంజిన్‌లను ఉపయోగిస్తున్నారు.

 నార్విక్ నైట్ రైలు 
స్టాక్‌హోమ్ సెంట్రల్ నుండి నార్వేలోని కిరునా, నార్విక్‌ల వరకు స్లీపర్ రైలు నడుస్తుంది. 2024 లో ఈ ప్రయాణీకుల సేవలను ఆపరేటింగ్ కాంట్రాక్టును గెలుచుకున్న మాజీ నార్వేజియన్ స్టేట్ రైల్వేస్‌లో అనుబంధ సంస్థ అయిన వై టాగ్ నిర్వహిస్తుంది. కానీ స్వీడన్‌లోని ప్రభుత్వ యాజమాన్యంలోని ప్యాసింజర్ రైలు ఆపరేటర్ అయిన SJ, 2024 డిసెంబరు 15 నుండి కాంట్రాక్టును తిరిగి పొందింది. 

ఈ రైళ్లలో ప్రైవేట్ టాయిలెట్ & షవర్‌తో కూడిన 1వ తరగతి 1 & 2 బెర్త్ స్లీపర్‌లు, వాష్‌బేసిన్‌తో కూడిన 2వ తరగతి 3 బెడ్ స్లీపర్‌లు, 6-బెర్త్ కౌచెట్‌లు, సాధారణ సీట్లు, కేఫ్ కార్‌లు ఉన్నాయి. 

ఈ మార్గంలో మొదటి స్లీపర్ రైలును 1917 అక్టోబరులో ప్రవేశపెట్టారు. అప్పుడు మిశ్రమ ట్రాఫిక్ రైలుకు స్లీపర్ కోచ్ జతచేయబడింది.

 చరిత్ర 
1884లో రోరోస్ లైన్‌లో మూడు స్లీపింగ్ కార్లను మొదటిసారిగా ప్రవేశపెట్టారు. ఈ కోచ్‌లను బో, 2వ తరగతి బోగీ కోచ్‌లుగా వర్గీకరించారు, వాటికి పూర్తి పొడవు క్లెరెస్టోరీ పైకప్పులు ఉన్నాయి. 

కాంగ్స్వింగర్ లైన్‌లో 1891 నుండి రెండు స్లీపింగ్ కార్లుండేవి. ఈ క్యారేజీలను ABo గా వర్గీకరించారు - మిశ్రమ 1వ, 2వ తరగతి బోగీ కోచ్‌లు. వీటిని స్టాక్‌హోమ్‌ మార్గంలో వాడారు.

1914 నాటికి స్లీపింగ్ కోచ్‌లతో ఓవర్-నైట్ రైళ్లు ఓస్లో (దీనిని ఆ సమయంలో క్రిస్టియానియా అని పిలిచేవారు), ట్రోండ్‌హీమ్ ల మధ్య, స్కీన్, బెర్గెన్ ల మధ్య,  స్టాక్‌హోమ్, కోపెన్‌హాగన్‌లకూ నడుస్తున్నాయి. 

1939 కుక్స్ కాంటినెంటల్ టైమ్‌టేబుల్స్ నార్వేలోని ట్రోండ్‌హీమ్, అండల్స్నెస్, క్రిస్టియన్‌సాండ్, బెర్గెన్‌లకూ స్టాక్‌హోమ్, కోపెన్‌హాగన్, మాల్మో, హాంబర్గ్‌లకూ స్లీపర్ సేవలు ఉన్నట్లు చూపుతాయి.

ఉక్కుతో తయారు చేసిన తొలి స్లీపింగ్ కార్లను 1939 లో ప్రవేశపెట్టారు (ఆ సమయానికి ఆరు రకాల చెక్క-బాడీడ్ స్లీపింగ్ కార్లు 90 ఉండేవి. వాటిలో 19 ఇప్పటికే ఉన్న కోచ్‌ల పునర్నిర్మాణం చేసారు). 1940–1941లో మరో మూడు వచ్చాయి. 1951లో మరో 15, 1956 - 1965 మధ్య మరో 29 నీ చేర్చారు. వీటిలో ఎక్కువ భాగం 1995లో కూడా నడుస్తున్నాయి, కొన్ని పునర్నిర్మించబడ్డాయి. 

1953 జూన్ 9, 1962 మే 26 ల మధ్య, అంతర్జాతీయ కంపెనీ ఇంటర్నేషనల్ డెస్ వ్యాగన్స్-లిట్స్ (CIWL) నార్డ్ ఎక్స్‌ప్రెస్ (పారిస్ నుండి కోపెన్‌హాగన్ రైలు) రైలులో ఒక బోగీని కోపెన్‌హాగన్ నుండి పొడిగించింది. ఆ బోగీ డెన్మార్క్‌లోని హెల్సింగోర్ నుండి స్వీడన్‌లోని హెల్సింగ్‌బోర్గ్‌కు, గోటెబోర్గ్ ద్వారా, క్రోన్స్జో వద్ద సరిహద్దును దాటి ఓస్లోకు చేరేది. 

 ఇవి కూడా చూడండి 

 నార్వేజియన్ రైల్వే బోగీలు

 మూలాలు 

వర్గం:నార్వే రవాణా